Nilkkaluu

Nilkkaluut () muodostavat nilkan luuston. Niitä on eläinlajista riippuen 5–7.

Ihmisen seitsemän nilkkaluuta ovat telaluu (talus), kantaluu (calcaneus), veneluu (os naviculare), kuutioluu (os cuboideum), sekä kolme vaajaluuta (ossa cuneiformia). 

Suurilla eläimillä nilkkaluita kutsutaan myös takapolviluiksi. Hevosella nilkkaluita on 6, koska os tarsale primum ja os tarsale secundum ovat fuusioituneet. Märehtijöillä puolestaan os tarsale secundum ja os tarsale tertium muodostavat yhden luun. Sialla ja lihansyöjillä löytyvät kaikki seitsemän nilkkaluuta.

Tuki- ja liikuntaelimistö